**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /05/2025**

**Αριθμ. Πρωτ.: 9649**

**ΑΠΟΣΠΑΣΜΑ**

**Από το πρακτικό της αριθμ. 20ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 176**

**Λήψη απόφασης για ΈΓΚΡΙΣΗ του σχεδίου με τίτλο «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)».**

**.**

Στη Λιβαδειά σήμερα 19η Μαϊου 2025 ημέρα Δευτέρα και, ώρα 10.00 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 9400/15-05-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα έξι (6) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Ταγκαλέγκας Ιωάννης

2. Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Τόλιας Δημήτριος – αν/κό μέλος κ. Παπαβασιλείου Αικατερίνης

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης

έθεσε υπόψη των μελών την με αριθ.πρωτ. 9288/14-05-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Ο Δήμος Λεβαδέων ανέθεσε στον οικονομικό φορέα με την επωνυμία «tech360 » ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε την υπηρεσία με τίτλο:* *«ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)» Δήμου Λεβαδέων ποσού 29.203,01€ χωρίς Φ.Π.Α. (36.211,73€ € με Φ.Π.Α. 24%)*

*Το Σχέδιο Ενεργειακής Απόδοσης Κτιρίων του Δήμου Λεβαδέων αποσκοπεί στην καταγραφή του κτιριακού αποθέματος ιδιοκτησίας του Δήμου Λεβαδέων και στην δημιουργία ενός πλάνου για την αναβάθμιση της ενεργειακής αποδοτικότητας των κτιρίων. Το ΣΕΑΚ περιέχει παρουσίαση των χαρακτηριστικών του κτιριακού αποθέματος, προτεραιοποίηση του κτιριακού αποθέματος όσον αφορά στην αναγκαιότητα δράσεων βελτίωσης ενεργειακής απόδοσής τους. τεχνοοικονομική ανάλυση επεμβάσεων ενεργειακής αναβάθμισης κτιρίων και καθορισμό στόχου και πλάνου επίτευξης στόχου εξοικονόμησης ενέργειας. Το ΣΕΑΚ είναι προαπαιτούμενο για την ένταξη των φορέων τοπικής αυτοδιοίκησης σε χρηματοδοτικά προγράμματα ενεργειακής αναβάθμισης των κτιρίων.*

*Στο κεφάλαιο 1 της μελέτης γίνεται μια περιγραφή στα δημοσιογραφικά και κοινωνικά χαρακτηριστικά καθώς επίσης και στα γεωγραφικά και κλιματολογικά χαρακτηριστικά του Δήμου Λεβαδέων.*

*Στο κεφάλαιο 2 ακολουθεί μια συνοπτική περιγραφή του κτιριακού αποθέματος του Δήμου. Στα πλαίσια εκπόνησης του ΣΕΑΚ συλλέχθηκαν δεδομένα για 72 κτίρια ιδιοκτησίας του Δήμου Λεβαδέων, τα οποία χρησιμοποιούνται ως χώροι γραφείων, εκπαίδευσης, αθλητικών δραστηριοτήτων, πολιτιστικών δραστηριοτήτων και χώροι υγείας και πρόνοιας, ενώ κρίθηκε απαραίτητο να αξιολογηθούν ενεργειακά 49 κτίρια εξ΄ αυτών καθώς αυτά τα κτίρια ήταν τα πιο ενεργοβόρα. Αξίζει να σημειωθεί ότι το 57% των κτιρίων κατατάσσεται στις 3 χαμηλότερες ενεργειακές κλάσεις (Η, Ζ, Ε), 41% των κτιρίων κατατάσσεται στις ενεργειακές κλάσεις Δ, Γ και μόνο ‘ένα κτίριο κατατάσσεται στην ενεργειακή κλάση Α. Για τα 49 κτίρια που αξιολογήθηκαν γίνεται αναλυτική παρουσίαση των στοιχείων και των χαρακτηριστικών τους στο κεφάλαιο 3.1 του ΣΕΑΚ, ενώ στο κεφάλαιο 3.2 παρουσιάζονται οι άμεσες εκπομπές διοξειδίου του άνθρακα από τις καύσεις πετρελαίου στα συστήματα θέρμανσης των κτιρίων καθώς επίσης και οι έμμεσες εκπομπές διοξειδίου του άνθρακα από εισαγόμενη ηλεκτρική ενέργεια. Σύμφωνα με το ISO 14064-1-2018 οι άμεσες εκπομπές διοξειδίου του άνθρακα από τις καύσεις πετρελαίου στα συστήματα θέρμανσης ανέρχονται σε 558,90 τόνους ετησίως, ενώ οι έμμεσες εκπομπές διοξειδίου του άνθρακα από εισαγόμενη ηλεκτρική ενέργεια σε 260,41 τόνους ετησίως.*

*Ακολούθως, το κεφάλαιο 4 αποσκοπεί στην δημιουργία μίας κατάταξης των κτιρίων όσον αφορά στην αναγκαιότητα δράσεων βελτίωσης της ενεργειακής τους απόδοσης. Για την κατάταξη των κτιρίων εφαρμόσθηκαν τα παρακάτω κριτήρια με τις αντίστοιχες βαρύτητές τους (ετήσιο ενεργειακή κατανάλωση – 25%, χρήση – 20%, πλήθος εργαζομένων - επισκεπτών – 15%, παλαιότητα κτιρίου – 10%, ετήσια ειδική κατανάλωση ανά επιφάνεια 10%). Τα στοιχεία για τα ανωτέρω κριτήρια αντλήθηκαν από το κεφάλαιο 3.1 και χρησιμοποιήθηκαν για να βαθμολογηθεί κάθε κτίριο ξεχωριστά (κεφάλαιο 4.2). Όσο υψηλότερη βαθμολογία αποδόθηκε σε κάποιο κτίριο, τόσο μεγαλύτερη είναι η ανάγκη για ενεργειακή αναβάθμιση σύμφωνα με τα παραπάνω κριτήρια. Η συνολική κατάταξη παρουσιάζεται στο κεφάλαιο 4.3 του ΣΕΑΚ. Ενδεικτικά το κτίριο με την υψηλότερη βαθμολογία ήταν το κτίριο του 4ΟΥ Γυμνασίου Λιβαδειάς όπου συγκέντρωσε 69.471 μόρια και το κτίριο με την χαμηλότερη βαθμολογία ήταν το νηπιαγωγείο Χαιρώνειας όπου συγκέντρωσε 16.912 μόρια.*

*Στο κεφάλαιο 5 γίνεται μια τεχνοοικονομική ανάλυση των επεμβάσεων ενεργειακής απόδοσης για τα 49 κτίρια που αξιολογήθηκαν ενεργειακά. Πιο συγκεκριμένα και σύμφωνα με την Εθνική Νομοθεσία, για κάθε ένα από αυτά τα κτίρια προτάθηκαν 2 σενάρια ενεργειακής αναβάθμΙσης, με το πρώτο να αφορά σε κτίριο μηδενικής ενεργειακής κατανάλωσης – ΝΖΕΒ (ήτοι ενεργειακή κατηγορία Α+), και στο δεύτερο σε τουλάχιστον κατηγορία Β. Για κάθε ένα από τα σενάρια αυτά, προσομειώθηκε σε κατάλληλο υπολογιστικό πρόγραμμα η επίδραση που έχουν οι ενεργειακές παρεμβάσεις στην ενεργειακή κατανάλωση του κτιρίου και έγινε μια προσέγγιση του κόστους των παρεμβάσεων που απαιτούνται για την επίτευξη των ενεργειακών στόχων.*

*Συνοπτικά οι παρεμβάσεις που προτάθηκαν επί το πλείστον για τα κτίρια αφορούν στην αντικατάσταση παλαιών κουφωμάτων με νέα, στην αναβάθμιση του ενεργειακού κελύφους με προσθήκη θερμομονωτικών υλικών σε τοιχοποιϊα και οροφές, στην αναβάθμιση του φωτισμού των κτιρίων και στην αντικατάσταση παλαιών λαμπτήρων με λαμπτήρες τεχνολογίας LED, στην αντικατάσταση παλαιών λεβήτων πετρελαίου με σύγχρονες αντλίες θερμότητας καθώς και στην εγκατάσταση φωτοβολταϊκών πάνελ. Για το εκάστοτε κτίριο εκπονήθηκε χρηματοοικονομική και μακροοικονομική ανάλυση ώστε να γίνεται κατανοητό κάθε φορά κατά πόσο είναι συμφέρον για το Δήμο να επενδύσει κεφάλαιο στην ενεργειακή αναβάθμιση του κτιρίου. Τα αποτελέσματα αυτά βρίσκονται στην ενότητα που αντιστοιχεί στο εκάστοτε κτίριο στο κεφάλαιο 5 του ΣΕΑΚ.*

*Το κεφάλαιο 6 εκπονήθηκε με σκοπό να δοθεί ένα χρονικό πλάνο στο Δήμο Λεβαδέων προκειμένου με χρονικό ορίζοντα 4 ετών να καταφέρει να πετύχει τον στόχο ενεργειακής αναβάθμισης κτιρίων που ορίζεται από την εθνική νομοθεσία, δηλαδή την ενεργειακή αναβάθμιση του 3% του συνολικού δαπέδου θερμαινόμενων ή ψυχόμενων κτιρίων, ανά έτος, ενώ αναφέρονται επιγραμματικά και κάποια κτίρια για τα οποία υπάρχουν ήδη ορισμένες μελέτες ενεργειακής αναβάθμισης.*

*Παράλληλα στο κεφάλαιο 7 παρουσιάζονται μερικοί χρηματοδοτικοί μηχανισμοί (π.χ. κρατικά προγράμματα ενεργειακής αναβάθμισης) στα οποία ο Δήμος μπορεί να αιτηθεί χρηματοδότηση για την επίτευξη ενεργειακών αναβαθμίσεων.*

*Στα πλαίσια της εκπόνησης του ΣΕΑΚ και των αναθεωρήσεων του είναι επίσης σημαντικό να γίνεται σωστή παρακολούθηση και καταγραφή των παρεμβάσεων που εκπονούνται σε κάθε κτίριο, ενώ παράλληλα είναι σημαντικό να εφαρμόζονται συγκεκριμένες διαδικασίες από την αρχή μέχρι και την περάτωση του οποιοδήποτε έργου με σκοπό την μείωση των όποιων ρίσκων προκύπτουν. Ένα πλάνο παρακολούθησης των διιαδικασιών περιγράφεται συνοπτικά στο κεφάλαιο 8.*

*Τέλος στο κεφάλαιο 9 προτείνονται επιπροσθέτως μερικές δράσεις ενημέρωσης των χρηστών των κτιρίων σχετικά με τις ορθές πρακτικές χρήσης της ενέργειας αποσκοπώντας στην ευαισθητοποίηση και στην εκπαίδευση τους επάνω σε θέματα ενεργειακής κατανάλωσης.*

*.*

*Η Επιτροπή Παραλαβής εργασιών και υπηρεσιών του Δήμου στις 05-05-2025 παρέλαβε τα ανωτέρω παραδοτέα και βεβαίωσε ότι οι υπηρεσίες εκτελέστηκαν ορθά και ανταποκρίνονται πλήρως στους όρους της με αριθ. 16852/02-09-2024 και ΑΔΑΜ 24SYMV0155368045 2024-09-04 σύμβασης υπηρεσιών μεταξύ του Δήμου Λεβαδέων και της «tech360» ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε. ποσού 36.211,73€ με ΦΠΑ και ότι η οριστική παραλαβή πραγματοποιήθηκε εμπρόθεσμα.*

*Εισηγούμαστε την έγκριση της υπηρεσίας με τίτλο: «Εκπόνηση του ΕπιχειρησιακούΣχεδίου για την εξασφάλιση κοινόχρηστων και κοινωφελών χώρων – ΕΣΕΚΚ στο Δήμο Λεβαδέων», όπως ορίζει η παρ. 6 του άρθρου 92 του ν. 4759/2020 (ΦΕΚ 245/Α/9.12.2020).*

*Έχοντας υπόψη:*

*Τις διατάξεις:*

* *Τις διατάξεις του Ν. 3852/2010 (ΦΕΚ Α΄ 87/07.06.2010) «Νέα αρχιτεκτονική της αυτοδιοικησης και της αποκεντρωμένης διοιίκησης – Πρόγραμμα Καλλικράτης»*
* *Τις διατάξεις της παρ. 9 του άρθρου 209 του Ν. 3463/2006 όπως τροποποιήθηκε από την περίπτωση 38 της παρ. 1 του άρθρου 377 του Ν. 4412/2016 (Φ.Ε.Κ. 147/Α'/08-08-16) του νέου καθεστώτος δημοσίων συμβάσεων έργων, προμηθειών και υπηρεσιών.*
* *Την παρ. 4 του άρθρου 209 του Ν. 3463/2006 «Δημοτικός και Κοινοτικός Κώδικας»*
* *Του άρθρο 206 του Ν. 4555/2018 ‘’Πρόγραμμα Κλεισθένης’’*
* *Του ν.2690/1999 (Α’ 45) «Κύρωση του Κώδικα Διοικητικής Διαδικασίας και άλλες διατάξεις» και ιδίως των άρθρων 1,2, 7, 11 και 13 έως 15,*
* *Τις διατάξεις της παρ. 13 του άρθρου 20 του Ν. 3731/2008.*
* *Τις διατάξεις του Ν. 4412/2016 (Φ.Ε.Κ. 147/Α'/08-08-16) "Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» έτσι όπως τροποποιήθηκε στα σχετικά άρθρα και ισχύει .*
* *Το Π.Δ. 80/2016 (Α΄145) “Ανάληψη υποχρεώσεων από τους Διατάκτες’’.*
* *Τις διατάξεις του Ν. 4071/2012 (ΦΕΚ Α΄ 85/11.04.2012) «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ» και ιδιαίτερα την παρ. 14 του άρθρου 6.*
* *Τις διατάξεις του Ν. 4270/2014 «Αρχές δημοσιονομικές διαχείρισης και εποπτείας Ενσωμάτωση Οδηγίας 2011/85/ΕΕ» Δημόσιο λογιστικό και άλλες διατάξεις όπως ισχύει σήμερα*
* *Τον Ν. 3871/2010 « Δημοσιονομική Διαχείριση και Ευθύνη» όπως ισχύει σήμερα.*
* *Τις διατάξεις του Ν. 3861/2010 (ΦΕΚ 112Α΄/13.07.2010) «Ενίσχυση διαφάνειας με την υποχρεωτική ανάρτηση νόμων και πράξεων κυβερνητικών διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια».*
* *Τις διατάξεις του ν. 4782/2021 (Α' 36/09.03.2021) “Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία”. έτσι όπως τροποποιεί τον Ν. 4412/2016 στα αντίστοιχα άρθρα .*
* *Τις διατάξεις της παρ. 12 του άρθρου 7 «Υποδειγματικός ρόλος κτιρίων που ανήκουν σε δημοσίους φορείς» του ν.4342/2015.που είναι πλέον υποχρεωτική, σύμφωνα µε το N.4843/2021 (ΦΕΚ 193A’/20.10.2021)*
* *Του ν. 2121/1993 (Α' 25) “Πνευματική Ιδιοκτησία, Συγγενικά Δικαιώματα και Πολιτιστικά Θέματα*
* *Τις διατάξεις του άρθρου 9 του Ν. 5056/2023 «Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α΄ και β΄ βαθμού, ….» (ΦΕΚ 163 Α΄ /06.10.2023) με την προσθήκη άρθρου 74Α στον ν. 3852/2010*
* *Το γεγονός ότι στον προϋπολογισμό χρήσης 2025 και συγκεκριμένα στον Κ.Α. 30/6117.018 υπάρχει εγγεγραμμένη πίστωση για την εν θέματι υπηρεσία*
* *Την υπ' αριθμ. 63/11.06.2024 Μελέτη της Διεύθυνσης Τεχνικών Υπηρεσιών του Δήμου Λεβαδέων, ενδεικτικού προϋπολογισμού 36.950,39€ συμπεριλαμβανομένου του Φ.Π.Α. 24%*
* *Την υπ΄ αριθμό 11893/17-06-2024 Βεβαίωση της Τεχνικής Υπηρεσίας περί αδυναμίας σύνταξης της μελέτης με τίτλο: «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)»*
* *Το Κοινό Λεξιλόγιο Σύμβασης ήτοι το CPV: 79415200-8 «Υπηρεσίες παροχής συμβουλών σε θέματα σχεδιασμού»*
* *Τις διατάξεις της παρ. 12 του άρθρου 7 του v. 4342/2015, µε ευθύνη των περιφερειαρχών και δημάρχων, για τα κτίρια αρμοδιότητάς τους εκπονείται Σχέδιο Ενεργειακής Απόδοσης Κτιρίων(ΣEAK).*
* *Τις διατάξεις του N.4843/2021 (ΦΕΚ 193A’/20.10.2021) «Ενσωμάτωση της Οδηγίας(ΕΕ) 2018/2002 του Ευρωπαϊκού Κοινοβουλίου και του Συμβουλίου της 11ης Δεκεμβρίου 2018» σχετικά µε την τροποποίηση της Οδηγίας 20/12/27/ΕΕ για την ενεργειακή απόδοση», προσαρμογή στον Κανονισμό 2018/1999/EE του Ευρωπαϊκού Κοινοβουλίου και του Συµβουλίου της 11ης Δεκεμβρίου 2018.*
* *Την εκπόνηση σχεδίου Ενεργειακής Απόδοσης των Δημοτικών Κτιρίων (ΣΕΑΚ) σύμφωνα µε το πρότυπο που έχει αναρτηθεί στον ιστότοπο του Υπ. Περιβάλλοντος και Ενέργειας,)*
* *Την με Α.Π. 11893/17-06-2024 Βεβαίωση της Δ/νσης Τ.Υ.Δ.Λ.*
* *Την υπ’ αριθ. 63/2024 μελέτη της Δ/νσης Τεχνικών Υπηρεσιών, ενδεικτικού προϋπολογισμού 36.950,39€ με τίτλο «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)» Δήμου Λεβαδέων.*
* *Την υπ αρίθμ 11928/17-06-2024 Απόφαση Δημάρχου Λεβαδέων για την έγκριση των τεχνικών προδιαγραφών της 63/2024 μελέτης.*
* *Το υπ’ αρ. 12066/19-06-2024 ( ΑΔΑ : 24EQ014978401 2024-06-20 ) Πρωτογενές Αίτημα για την αναγκαιότητα της δαπάνης.*
* *Το υπ’ αρ. 12277/20-06-2024 Τεκμηριωμένο Αίτημα Ανάληψης Υποχρέωσης.*
* *Την υπ αρίθμ. 785/2024 απόφαση Δημάρχου (ΑΔΑΜ : 24REQ015082553 2024-07-08 & ΑΔΑ : 9ΙΙ0ΩΛΗ-7Κ9) εγκρίθηκε η δέσμευση πίστωσης ύψους 37.200,00€ σε βάρος του Κ.Α 30/6117.018.*
* *Την 14988/30-07-2024 Πρόσκληση Εκδήλωσης Ενδιαφέροντος (ΑΔΑΜ : 24PROC015216350 2024-07-30) προς τους οικονομικούς φορείς «tech360 » ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε και «Ζέρβας Κωνσταντίνος».*
* *Την με Α.Π. 15698/07-08-2024 προσφορά της «tech360 » ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε ποσού 36.211,73€ και την με Α.Π. 15704/07-08-2024 προσφορά της «Ζέρβας Κωνσταντίνος» ποσού 36.580,88€.*
* *Την υπ αρίθμ 15867/09-08-2024 (ΑΔΑΜ 24AWRD015277067 2024-08-12 & ΑΔΑ : ΨΧΓ0ΩΛΗ-725) Απόφαση Δημάρχου Δημάρχου περί Απευθείας Ανάθεσης σύμφωνα με τις διατάξεις του άρθρου 118 του Ν.4412/2016 της Παροχής Υπηρεσίας στην «tech360 » ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε.» ποσού 36.211,73€ συμπεριλαμβανομένου ΦΠΑ 24%.*
* *Τους όρους της με Αριθμό Πρωτοκόλλου* *16852/02-09-2024 και ΑΔΑΜ 24SYMV0155368045 2024-09-04 σύμβαση μεταξύ του Δήμου Λεβαδέων και* *της «tech360» ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε. ποσού 36.211,73€ συμπεριλαμβανομένου ΦΠΑ 24%, στα πλαίσια υλοποίησης της παροχής υπηρεσιών με τίτλο «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)» Δήμου Λεβαδέων, συμβατικού χρόνου έως 31-12-2024 ως αναφέρεται στο άρθρο 2 αυτής.*
* *Το με Α.Π. 18298/19-09-2024 έγγραφο της Δ/νσης ΤΥΔΛ περί ορισμού επόπτη*
* *Τις διατάξεις του άρθρου 216 του Ν.4412/2016 «Παρακολούθηση της σύμβασης παροχής υπηρεσίας»*
* *Το με Α.Π. 24287/02-12-2024 αίτημα παράτασης του αναδόχου.*
* *Την με Α.Π. 25230/11-12-2024 Εισήγηση της Δ/νσης Τ.Υ.Δ.Λ. σχετικά με την παράταση.*
* *Με την 241/2024 (ΑΔΑ 60ΖΤΩΛΗ-Ε4Ζ) Απόφαση Δημάρχου Λεβαδέων με την οποία εγκρίθηκε η παράταση της χρονικής διάρκειας της σύμβασης έως 27-02-2025 σύμφωνα με το άρθρο 217 του Ν4412/2016.*
* *Την με Α.Π. 25707/17-12-2024 (ΑΔΑΜ 24SYMV016057330 2024-12-20) τροποποίηση της 16852/02-09-2024 σύμβασης*
* *Την υπ αρίθμ. 371/2025 απόφαση Δημάρχου (ΑΔΑ : 6ΧΗΥΩΛΗ-ΩΙΟ) με την οποία εγκρίθηκε η δέσμευση πίστωσης ύψους 36.211,93€ σε βάρος του Κ.Α 30/6117.018.*
* *Το με Α.Π. 3866/26-02-2025 εισερχόμενο έγγραφο του αναδόχου με την επωνυμία «tech360» ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε. με το οποίο διαβιβάσθηκε το παραδοτέο της σύμβασης.*
* *Την υπ΄ αριθμό 7200/15.04.2025 βεβαίωση του προϊσταμένου της Τεχνικής Υπηρεσίας περί εκτέλεσης της σύμβασης σύμφωνα με την υπ΄ αριθμό 63/2024 μελέτη της Τεχνικής Υπηρεσίας.*
* *Το από 05-05-2025. πρωτόκολλο παραλαβής των παραδοτέων της υπηρεσίας του αναδόχου με τίτλο: «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)»*

*Προτείνεται η ΈΓΚΡΙΣΗ του σχεδίου με τίτλο «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)» σύμφωνα με τους όρους της με Αριθμό, Πρωτοκόλλου 16852/02-09-2024 και ΑΔΑΜ 24SYMV0155368045 2024-09-04 σύμβασης μεταξύ του Δήμου Λεβαδέων και της «tech360» ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε. ποσού 36.211,73€ με ΦΠΑ.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 2/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ.6385/6-2-2025(ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την υπ' αριθμ. 63/11.06.2024 Μελέτη της Διεύθυνσης Τεχνικών Υπηρεσιών του ΔήμουΛεβαδέων, ενδεικτικού προϋπολογισμού 36.950,39€ συμπεριλαμβανομένου του Φ.Π.Α. 24%

- Την με Α.Π. 11893/17-06-2024 Βεβαίωση της Δ/νσης Τ.Υ.Δ.Λ.

- Την υπ αρίθμ 15867/09-08-2024 (ΑΔΑΜ 24AWRD015277067 2024-08-12 & ΑΔΑ : ΨΧΓ0ΩΛΗ-725) Απόφαση Δημάρχου Δημάρχου περί Απευθείας Ανάθεσης σύμφωνα με τις διατάξεις του άρθρου 118 του Ν.4412/2016 της Παροχής Υπηρεσίας στην «tech360 » ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε.» ποσού 36.211,73€ συμπεριλαμβανομένου ΦΠΑ 24%.

- Την υπ αρίθμ. 371/2025 απόφαση Δημάρχου (ΑΔΑ : 6ΧΗΥΩΛΗ-ΩΙΟ) με την οποία εγκρίθηκε η δέσμευση πίστωσης ύψους 36.211,93€ σε βάρος του Κ.Α 30/6117.018.

- Την υπ΄ αριθμό 7200/15.04.2025 βεβαίωση του προϊσταμένου της Τεχνικής Υπηρεσίας περί εκτέλεσης της σύμβασης σύμφωνα με την υπ΄ αριθμό 63/2024 μελέτη της Τεχνικής Υπηρεσίας.

-Το από 05-05-2025. πρωτόκολλο παραλαβής των παραδοτέων της υπηρεσίας του αναδόχου με τίτλο: «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)»

-Το αριθμ. πρωτ. 9288/14-05-2025 έγγραφο της Δ/νσης Τεχνικών Υπηρεσιών του Δήμου Λεβαδέων

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το σχέδιο με τίτλο : «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΓΙΑ ΣΧΕΔΙΟ ΕΝΕΡΓΕΙΑΚΗΣ ΑΠΟΔΟΣΗΣ ΚΤΙΡΙΩΝ (ΣΕΑΚ)» σύμφωνα με τους όρους της με αριθμό πρωτοκόλλου 16852/02-09-2024 και ΑΔΑΜ 24SYMV0155368045 2024-09-04 σύμβασης , μεταξύ του Δήμου Λεβαδέων και της «tech360» ΤΕΧΝΙΚΗ ΕΝΕΡΓΕΙΑΚΗ ΜΟΝ. Ι.Κ.Ε. ποσού 36.211,73€ με ΦΠΑ., το οποίο αποτελεί συνημμένο μέρος της παρούσας.

**Η απόφαση πήρε αριθμό 176/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Τόλιας Δημήτριος
5. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 20 -05-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ